Bon-a sèira vijòire

Bon-a sèira vijòire a l'é na canson popolar ch'a parla dle vijà.
Un grup ëd giovo a va a vijé 'nt në stabi andoa ch'a-i son dle fije.
Le fije a-j fan tante domande ai giovo për feje tribulé 'n pòch a la frèid.
A la fin a deurbo la pòrta e l'ùltima stròfa a nonsia 'n bal.
La canson a l'é quasi sempe cantà dai doi grup divis, an manera 'd dé 'l sens giust a la canson.
As treuva 'dcò n'àuta version ant ël lìber Canti popolari del Piemonte 'd Costantino Nigra antitolà La canzone del cappello.

Test
Bon-a sèira vijòire
e pontrà larillollallero
bon-a sèira vijòire
e pontrà larillollellà.

Chi j'elo lì di fòra?
e pontrà larillollallero...

Son mi Martin, òhi bele.
e pontrà larillollallero...

Doa ses stàit Martino?
e pontrà larillollallero...

Son stàit al mërcà, òhi bele.
e pontrà larillollallero...

Cò 't l'has comprà Martino?
e pontrà larillollallero...

Un bel faodalin, òhi bele.
e pontrà larillollallero...

Chi 't veuli regalejlo?
e pontrà larillollallero...

A la padron-a dle stala
e pontrà larillollallero...

Intré, intré bej giovo
e pontrà larillollallero...

Tiré ij taolin che balo.
e pontrà larillollallero...

Categorìa: Canson popolar piemontèisa